това е практически възможно, като използват подходящите образци измежду образци S.36.01.01—S.36.04.01 от приложение I към настоящия регламент, съгласно указанията в раздели S.36.01—S.36.04 от приложение II към настоящия регламент.
 ГЛАВА III
 ОБРАЗЦИ ЗА КОЛИЧЕСТВЕНО ОТЧИТАНЕ ЗА ГРУПИ
 Член 22
 Образци за количествено отчитане на първоначалната информация за групи
 1. Застрахователните и презастрахователните предприятия, притежаващи дялово участие, застрахователните холдинги и финансовите холдинги със смесена дейност подават информацията, посочена в член 314, параграф 1, букви а) и в) от Делегиран регламент (ЕС) 2015/35, във връзка с член 375, параграф 1 от същия делегиран регламент, като използват следните образци:
 а)
 образец S.01.01.06 от приложение I, уточняващ съдържанието на подаваната информация, съгласно указанията в раздел S.01.01 от приложение III;
 б)
 образец S.01.02.04 от приложение I, съдържащ подробна информация относно основните данни за групата и уточняващ съдържанието на отчетните данни като цяло, съгласно указанията в раздел S.01.02 от приложение III;
 в)
 образец S.01.03.04 от приложение I, съдържащ подробна информация относно основните данни за обособените фондове и портфейлите, за които се прилага изравнителна корекция, съгласно указанията в раздел S.01.03 от приложение III;
 г)
 образец S.02.01.02 от приложение I, съдържащ подробна информация относно балансовите показатели, съгласно указанията в раздел S.02.01 от приложение III;
 д)
 образец S.23.01.04 от приложение I, съдържащ подробна информация относно собствените средства, съгласно указанията в раздел S.23.01 от приложение III;
 е)
 когато групата използва стандартната формула за изчисляване на капиталовото изискване за платежоспособност, образец S.25.01.04 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.01 от приложение III;
 ж)
 когато групата използва стандартната формула и частичен вътрешен модел за изчисляване на капиталовото изискване за платежоспособност — образец S.25.02.04 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.02 от приложение III;
 з)
 когато групата използва цялостен вътрешен модел за изчисляване на капиталовото изискване за платежоспособност, образец S.25.03.04 от приложение I, съдържащ подробна информация относно капиталовото изискване за платежоспособност, съгласно указанията в раздел S.25.03 от приложение III;
 и)
 образец S.32.01.04 от приложение I, съдържащ подробна информация относно застрахователните и презастрахователните предприятия в обхвата на групата, съгласно указанията в раздел S.32.01 от приложение III;
 й)
 образец S.33.01.04 от приложение I, съдържащ подробна информация относно изискванията към застрахователните и презастрахователните предприятия в обхвата на групата, съгласно указанията в раздел S.33.01 от приложение III;
 к)
 образец S.34.01.04 от приложение I, съдържащ подробна информация относно други финансови предприятия, които са поднадзорни, и други финансови предприятия, които не са поднадзорни, включително застрахователни холдинги и финансови холдинги със смесена дейност, съгласно указанията в раздел S.34.01 от приложение III;
 2. Образците, посочени в параграф 1, букви в), г), е), ж) и з), се подават единствено от застрахователните и презастрахователните предприятия, притежаващи дялово участие, застрахователните холдинги и финансовите холдинги със смесена дейност, които за изчисляване на груповата платежоспособност използват определения в член 230 от Директива 2009/138/ЕО метод 1, самостоятелно или в комбинация с определения в член 233 от същата директива метод 2.
 Член 23
 Образци за тримесечно количествено отчитане за групи
 1. Застрахователните и презастрахователните предприятия, притежаващи дялово участие, застрахователните холдинги и